Document ID: /roh_data/filtered/fineweb-2-filterrobots_roh.jsonl.gz/3736

El era in dals reschissurs e producents da films d'animaziun ils pli enconuschents: il Giapunais Isao Takahata. Il venderdi ha el pers il cumbat cunter il cancer da pulmuns ed è mort en la veglidetgna dad 82 onns.
Sco ovra la pli enconuschenta dad el vala il film da dissegns animads «Die letzten Glühwürmchen», in film che tematisescha la sgarschur da la guerra. En l'Europa è el dentant cunzunt enconuschent sco reschissur dal film animà da «Heidi», ch'el ha producì ils onns 70.
RR novitads 16:00